Catalogus navium
Catalogus navium (Graece: νεῶν κατάλογος) est pars Iliadis, quae oppida ducesque Achaeorum, qui Troiam navigaverunt, cum numero navium eorum indicis forma refert. Catalogus nomina ducum et loca a sociis habitata enumerat, interdum epitheto ornamenti causa addito. Catalogus Troianorum cum sociis similis sed brevior sequitur. Etiam in Apollodori bibliotheca catalogus similis invenitur.

Epitome 
In catalogo navium describuntur viginti novem classes a quadraginta sex nauarchis ductae, quae summam  navium faciunt. Refertur quemque navem Boeotorum 120 homines continuisse et si aliae naves aequum numerum portabant, putare possumus  homines ad Troadem transvectos esse. Catervae cum variis gentibus et 164 locis coniunguntur. Plurima loca hodie agnoscuntur et in Aetate aënea inferiore habitabantur. Totus exercitus nominibus Danais, Argivis, Achaeis, vel Achaeorum filiis appellatur. Aliae enumerationes apud alios scriptores antiquos reperiuntur. Pseudo-Apollodorus in Bibliotheca dat triginta catervas sub quadraginta tribus ducibus et summam  navium. Hyginus  naves refert, sed summam tantum 245 navium dat.

Notae

Nexus externus 
Tabula Achaeorum Troianorumque

Bellum Troianum
Ilias